Document ID: 32008R0510

KOMISIJOS REGLAMENTAS (EB) Nr. 510/2008
2008 m. birželio 6 d.
iš dalies keičiantis Tarybos reglamento (EB) Nr. 1234/2007 VI priedą 2008-2009 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1), ypač į jo 59 straipsnio 1 dalį kartu su 4 straipsniu,
kadangi:
(1)
Tarybos reglamento (EB) Nr. 1234/2007 VI priede nustatytos valstybių ir regionų cukraus, izogliukozės arba inulino sirupo gamybos kvotos. Šios kvotos turi būti pakoreguotos 2008-2009 prekybos metams.
(2)
Koreguojant atsižvelgiama į papildomų ir pridėtinių izogliukozės kvotų paskyrimą.
(3)
Į galimas pridėtines izogliukozės kvotas, kurios galėtų būti vėliau skirtos 2008-2009 prekybos metams pagal Italijoje, Lietuvoje ir Švedijoje patvirtintų įmonių prašymą, bus atsižvelgta per kitą Reglamento (EB) Nr. 1234/2007 VI priede nustatytų kvotų koregavimą, kuris bus atliktas iki 2009 m. vasario mėn. pabaigos.
(4)
Koreguojant taip pat atsižvelgiama į 2006 m. vasario 20 d. Tarybos reglamento (EB) Nr. 320/2006, nustatančio laikiną Bendrijos cukraus pramonės restruktūrizavimo schemą ir iš dalies keičiančio Reglamentą (EB) Nr. 1290/2005 dėl bendrosios žemės ūkio politikos finansavimo (2), 3 straipsnio, kuriame numatyta restruktūrizavimo pagalba įmonėms, atsisakančioms savo kvotų, ir į to reglamento 4a straipsnio 4 dalies, kurioje numatytas galutinis įmonėms skirtų kvotų sumažinimas, jeigu augintojai pateikia paraišką gauti restruktūrizavimo pagalbą, taikymą. Todėl būtina atsižvelgti į atsisakytas kvotas arba kvotas, kurios sumažintos dėl augintojų paraiškų 2008-2009 prekybos metais pagal restruktūrizavimo schemą.
(5)
Todėl reikėtų atitinkamai iš dalies pakeisti Reglamento (EB) Nr. 1234/2007 VI priedą.
(6)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1234/2007 VI priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. birželio 6 d.

Labels: 7
17
6